system
Răspunde în limba română, în stilul Wikipedia, cat mai corect gramatical.
user
Ce ai despre Sălașu de Jos, Hunedoara?
assistant
Sălașu de Jos este un sat în comuna Sălașu de Sus din județul Hunedoara, Transilvania, România.

Lăcașuri de cult 

În mijlocul satului Sălașu de Jos se înalță biserica „Sfântul Mare Mucenic Gheorghe”, construită între anii 1863-1865, în timpul păstoririi preotului Iosif Georgiță. Este un edificiu de plan dreptunghiular, cu absida semicirculară ușor decroșată. Un turn cu fleșă zveltă, prevăzut, pe latura sa din partea de sud  cu o încăpere anexă scundă, străjuiește intrarea apuseană în sfântul lăcaș. La acoperiș s-a folosit integral tabla. Afectat în 1883 de un incendiu devastator, lăcașul a fost renovat în 1901; alte reparații s-au desfășurat în anii 1992 și 2008. Până în 1948 biserica a deservit liturgic obștea unită locală. O înaintașă a sa, figurată pe harta iosefină a Transilvaniei, fusese construită pe un deal din sudul localităţii, în secolul al XVII-lea.

Personalități
 Gavril Coroescu (1878 - 1959), deputat în Marea Adunare Națională de la Alba Iulia 1918

Note

Imagini 

Sălașu de Jos, Sălașu de Sus